на експлоатация;
 1.3.4.
 пригодността за дясно или за ляво движение или и за двете системи на движение;
 1.3.5.
 видът на създавания светлинен сноп (къса светлина, дълга светлина или и двете);
 1.3.6.
 материалите, от които са изработени лещите и покритието, ако има такова;
 1.3.7.
 категорията използвана нажежаема лампа и/или уникалния(те) идентификационен(и) код(ове) на светодиодния модул.
 1.3.8.
 Счита се обаче, че устройство, предназначено за монтиране от лявата страна на превозното средство, и съответното устройство, предназначено за монтиране от дясната страна на превозното средство, принадлежат към един и същи тип.
 1.4.
 Предни фарове от различни „класове“ (А или В) означава предни фарове, идентифицирани по специфични фотометрични изисквания.
 1.5.
 Определенията, дадени в Правило No 48 и неговите серии от изменения, които са в сила към момента на заявлението за одобрение на типа, се прилагат към настоящото правило.
 1.6.
 Позоваванията, които се правят в настоящото правило относно стандартна(и) (еталонна/и) нажежаема(и) лампа(и) и във връзка с Правило No 37 се отнасят до Правило No 37 и неговите серии от изменения, които са в сила към момента на заявлението за одобрение на типа.
 2. ЗАЯВЛЕНИЕ ЗА ОДОБРЕНИЕ НА ПРЕДЕН ФАР
 2.1.
 Заявлението за одобрение се подава от притежателя на търговското наименование или марка или от негов надлежно упълномощен представител. В него се посочва:
 2.1.1.
 дали фарът е предназначен да осигурява и къса светлина, и дълга светлина, или само една от тези светлини;
 2.1.2.
 дали, ако предният фар е предназначен да осигурява къса светлина, той е проектиран както за ляво движение, така и за дясно движение, или само за един от двата вида движение;
 2.1.3.
 ако предният фар е оборудван с регулируем отражател — положението(ята) за монтиране на фара спрямо повърхността на пътя и спрямо средната надлъжна равнина на превозното средство;
 2.1.4.
 дали той се отнася за преден фар от клас А или от клас В;
 2.1.5.
 категорията използвана(и) нажежаема(и) лампа(и), както са изброени в Правило No 37 и неговите серии от изменения, които са в сила към момента на заявлението за одобрение на типа, и/или уникалният идентификационен код на модула на светлинния източник за светодиодни модули, ако има такъв.
 2.2.
 Всяко заявление за одобрение се придружава от:
 2.2.1.
 чертежи в три екземпляра с достатъчно подробности, за да позволят идентифицирането на типа и изобразяващи изглед отпред на фара, с подробности за оребряването на лещата, ако има такова, и напречното сечение. В чертежите се посочват запазените за маркировката за одобрение места, а в случай на светодиоден(и) модул(и) — също и запазените места за уникалния(те) идентификационен(и) код(ове) на модула(ите);
 2.2.1.1.
 ако предният фар е снабден с регулируем отражател — указание за положението(ята) за монтиране на фара спрямо повърхността на пътя и спрямо средната надлъжна равнина на превозното средство, ако фарът е предназначен за използване само в това(тези) положение(я);
 2.2.2.
 кратко техническо описание, включващо в случаите, когато предните фарове се използват за осигуряване на осветяване с променлив ъгъл в завой, крайните положения в съответствие с точка 6.2.9 по-долу. В случай на светодиоден(и) модул(и) това включва:
 а)
 кратко техническо описание на светодиодния(те) модул(и);
 б)
 чертеж с размери и основните електрични и фотометрични